મુંબઇઃ અભિનેતા રણદીપ હુડા છેલ્લા થોડાક સમયથી ખૂબ જ વ્યસ્ત દેખાય છે. તેની એક પછી એક ફિલ્મો અાવી રહી છે, તેમાંથી કેટલીક સફળ તો કેટલીક નિષ્ફળ જાય છે. હાલમાં તે ‘સરબ‌િજત’ ફિલ્મને લઈને ખૂબ જ ચર્ચામાં છે. અા ફિલ્મ માટે તેણે પોતાનું ૧૮ કિલો વજન ઘટાડ્યું છે. અા ઉપરાંત ફિલ્મ ‘લાલ રંગ’ પણ ખાસ્સી ચ‌િર્ચત રહી, કેમ કે તેમાં પોતાની માતૃભાષા હરિયાણવી બોલી હતી. તે કહે છે કે અત્યાર સુધીની મારી સફર સારી અને ખરાબ, મિક્સ રહી, કેમ કે કેટલીક વાર મેં સારી પસંદગી કરી તો કેટલીક વાર ભૂલો પણ કરી, જોકે હું ખુશ છું કે હું સારી ફિલ્મો કરી રહ્યો છું. સત્ય ઘટનાઅો પર અાધારિત ફિલ્મો હું વધુ કરું છું. મને ‘ડી’ અને ‘રિશ્ક’ જેવી ફિલ્મો વધુ પસંદ છે.